**OBAVJEŠTAVAMO KANDIDATE**

prijavljene na Javni natječaj Središnjeg državnog ureda za obnovu i stambeno zbrinjavanje za prijam u državnu službu na neodređeno vrijeme, objavljen u Narodnim novinama broj 36/18 od 18. travnja 2018. godine, kako će se

**dana 13. lipnja 2018. godine, u prostorima Središnjeg državnog ureda za obnovu i stambeno zbrinjavanje, Savska cesta 28., Zagreb, s početkom u 9:00 sati**

provesti **prva faza** testiranja koje se odnosi na provjeru znanja osnova upravnog područja za koje je raspisan javni natječaj **prema objavljenom rasporedu (pod nazivom**  [**– POPIS kandidata za testiranje**](http://www.sduosz.hr/?attachment_id=5187)**).**

**U prvu fazu testiranja** upućuju se svi kandidati prijavljeni na javni natječaj koji ispunjavaju formalne uvjete iz javnog natječaja, a čije prijave su pravodobne i potpune.

Napominjemo da nije moguća promjena datuma ili vremena testiranja.

Kandidat koji ne pristupi testiranju više se ne smatra kandidatom u postupku.

1. Prije početka testiranja izvršit će se uvid u identifikacijsku ispravu (osobnu iskaznicu).

Kandidati koji ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem kao i osobe za koje se utvrdi da nisu podnijele prijavu na javni natječaj za koje se obavlja testiranje, ne mogu pristupiti testiranju.

1. Po utvrđivanju identiteta, kandidatima će biti podijeljena pitanja za pisanu provjeru znanja.

Kandidat je dužan vlastoručno upisati ime i prezime, te se vlastoručno potpisati na za to predviđeno mjesto na testu.

Odgovori na testu moraju biti jasno i nedvosmisleno označeni, u protivnom će se takav odgovor

ocijeniti kao netočan, s 0 bodova. Ukoliko kandidat smatra da je pogriješio, odgovor koji smatra **netočnim potrebno je prekrižiti i potpisati se pored njega a potom zaokružiti odnosno napisati odgovor koji smatra točnim.**

1. Za vrijeme provjere znanja i sposobnosti **nije dopušteno:**

-koristiti se bilo kakvom literaturom odnosno bilješkama,

-koristiti mobitel ili druga komunikacijska sredstva,

-napuštati prostoriju u kojoj se provjera odvija,

-razgovarati s ostalim kandidatima niti na drugi način remetiti koncentraciju kandidata.

Ukoliko pojedini kandidat prekrši pravila testiranja iz točke 3. bit će udaljen s provjere znanja, a njegovi/njezin rezultat Komisija neće priznati niti ocjenjivati.

Za vrijeme boravka u prostorima Središnjeg državnog ured za obnovu i stambeno zbrinjavanje kandidati su dužni poštivati kućni red i postupati prema uputama službenih osoba.

1. Test provjere osnova upravnog područja vrednuje se bodovima od 0-10. Bodovi se mogu

utvrditi decimalnim brojem, najviše na dvije decimale. Smatra se da je kandidat zadovoljio na testu ako je dobio najmanje 5 bodova. Kandidat koji na testu ostvari manje od pet bodova ne može sudjelovati u daljnjem postupku.

**Druga faza testiranja** sastoji se od pisanog testa provjere znanja rada na osobnom računalu i provjere znanja engleskog jezika.

U drugu fazu testiranja upućuju se samo kandidati koji su prošli prvu fazu testiranja i to 15 kandidata za svako radno mjesto. Ako je u prvoj fazi testiranja zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Svi kandidati koji dijele 15. mjesto u prvoj fazi testiranja pozvat će se u drugu fazu.

Popis kandidata koji mogu pristupiti drugoj fazi testiranja, vrijeme i mjesto održavanja testiranja biti će objavljeno naknadno, na stranici [www.sduosz.hr](http://www.sduosz.hr).

1. Na razgovor (intervju) pozvat će se kandidati koji su ostvarili ukupno najviše bodova u prvoj i

drugoj fazi testiranja i to prvih 10 kandidata.

Ako je u drugoj fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja. Svi kandidati koji dijele 10. mjesto pozvat će se na intervju.

Vrijeme i mjesto održavanja intervjua biti će objavljeni na stranici [www.sduosz.hr](http://www.sduosz.hr).

Komisija u razgovoru s kandidatima utvrđuje znanja, sposobnosti, vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu. Rezultati intervjua vrednuju se bodovima od 0 do 10, a smatra se da je kandidat zadovoljio na intervjuu ako je dobio najmanje 5 bodova.

6. Nakon provedenog testiranja i intervjua, Komisija utvrđuje rang listu kandidata prema ukupnom broju bodova ostvarenih na testiranju i intervjuu.

1. O rezultatima javnog natječaja kandidati će biti obaviješteni javnom objavom rješenja o prijamu

u državnu službu izabranog kandidata na stranicama Ministarstva uprave [www.uprava.gov.hr](http://www.uprava.gov.hr)

 i Središnjeg državnog ureda za obnovu i stambeno zbrinjavanje [www.sduosz.hr](http://www.sduosz.hr)

Dostava rješenja kandidatima smatra se obavljenom, istekom osmog dana od dana objave na

stranicama Ministarstva uprave [www.uprava.gov.hr](http://www.uprava.gov.hr).

 Za sve dodatne informacije molimo da se obratite na mail zaposljavanje@sduosz.hr

 **Komisija za provedbu javnog natječaja**